със следното:
 „1. Проектът на програмата за подпомагане, посочен в член 41, параграф 1 от Регламент (ЕС) No 1308/2013, се представя за следните петгодишни периоди:
 а)
 финансови години 2014—2018;
 б)
 финансови години 2019—2023.
 1а. Държавите членки представят на Комисията своите проекти на програми за подпомагане за финансовите години 2019—2023 до 1 март 2018 г. Ако националните пакети, предвидени за финансовата 2021 година и нататък, бъдат изменени след тази дата, държавите членки съответно адаптират програмите за подпомагане.
 Държавите членки представят своите проекти на програми за подпомагане за финансовите години 2019—2023 на Комисията по електронен път, като използват образеца, посочен в приложение Iа.
 Държавите членки представят финансовото разпределение по своите проекти на програми за подпомагане за финансовите години 2019—2023 на Комисията по електронен път, като използват образеца, посочен в приложение IIа.“
 2)
 В член 2 параграф 2 се заменя със следното:
 „2. Промените, упоменати в параграф 1, се посочват в програмата за подпомагане, която се представя на Комисията, като се използва образецът, поместен в приложение I или приложение Iа, и включват:
 а)
 мотивите за предложените промени;
 б)
 актуализирана версия на финансовата таблица, като се използва образецът, поместен в приложение II или приложение IIа, ако промените в програмата за подпомагане налагат преразглеждане на финансовото разпределение.“
 3)
 В член 3 буква е) се заменя със следното:
 „е)
 обща таблица за финансиране, както е посочена в приложение II или приложение IIа към настоящия регламент;“.
 4)
 В член 4 параграф 3 се заменя със следното:
 „3. Заявителите, които възнамеряват заедно с исканията си за плащане да представят сертификати за финансовите отчети съгласно член 41, уведомяват компетентния орган за това си намерение в момента на подаване на заявлението.“
 5)
 В член 5 параграф 3 се заменя със следното:
 „3. Заявителите, които възнамеряват заедно с исканията си за плащане да представят сертификати за финансовите отчети съгласно член 41, уведомяват компетентните органи за това си намерение в момента на подаване на заявлението.“
 6)
 В член 18, параграф 2 първа алинея се заменя със следното:
 „Държавите членки определят размера на подпомагането и размера на компенсацията за разходите по събирането, посочени в член 52, параграф 3 от Регламент (ЕС) No 1308/2013, в рамките на максималния размер, предвиден в параграф 1 от настоящия член, и въз основа на обективни и недискриминационни критерии. Когато използват образците, поместени в приложения I, Ia, III, IV и IVa към настоящия регламент, те посочват в съответните точки и двете суми.“
 7)
 Член 19 се изменя, както следва:
 а)
 параграф 2 се заменя със следното:
 „2. Едновременно с доклада, посочен в параграф 1, държавите членки представят на Комисията финансовите и техническите данни за изпълнението на мерките, предвидени в техните програми за подпомагане, като използват образеца, поместен в приложение IV или приложение IVa.
 Тези данни трябва да съдържат следната информация за всяка финансова година и всяка мярка:
 а)
 за финансовите години от петгодишния период, за които разходите вече са направени: действителни технически данни и отчет за разходите, които в никакъв случай не бива да надхвърлят бюджетните ограничения за държавата членка, определени в приложение VI към Регламент (ЕС) No 1308/2013;
